CELEX: 62008CA0056
Language: sk
Date: 2009-07-16 00:00:00
Title: Vec C-56/08: Rozsudok Súdneho dvora (štvrtá komora) zo 16. júla 2009 (návrh na začatie prejudiciálneho konania, ktorý podal Tallinna Halduskohus — Estónska republika) — Pärlitigu OÜ/Maksu- ja Tolliameti Põhja maksu- ja tollikeskus [Spoločný colný sadzobník — Kombinovaná nomenklatúra — Colné zaradenie — Podpoložka KN 05119110 — Podpoložka KN 03032200 — Mrazené chrbtové kosti z chovaného lososa atlantického — Nariadenie (ES) č. 85/2006 — Antidumpingové clá]

12.9.2009   
            
            
               SK
            
            
               Úradný vestník Európskej únie
            
            
               C 220/8
            
         Rozsudok Súdneho dvora (štvrtá komora) zo 16. júla 2009 (návrh na začatie prejudiciálneho konania, ktorý podal Tallinna Halduskohus — Estónska republika) — Pärlitigu OÜ/Maksu- ja Tolliameti Põhja maksu- ja tollikeskus
   (Vec C-56/08) (1)
   
   (Spoločný colný sadzobník - Kombinovaná nomenklatúra - Colné zaradenie - Podpoložka KN 05119110 - Podpoložka KN 03032200 - Mrazené chrbtové kosti z chovaného lososa atlantického - Nariadenie (ES) č. 85/2006 - Antidumpingové clá)
   2009/C 220/12
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Tallinna Halduskohus
   
      Účastníci konania pred vnútroštátnym súdom
   
   
      Žalobkyňa: Pärlitigu OÜ
   
      Žalovaný: Maksu- ja Tolliameti Põhja maksu- ja tollikeskus
   
      Predmet veci
   
   Návrh na začatie prejudiciálneho konania — Tallinna Halduskohus — Výklad prílohy I k nariadeniu Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, s. 1; Mim. vyd. 02/002, s. 382) v znení uplatniteľnom na skutkové okolnosti sporu vo veci samej — Platnosť článku 1 ods. 5 nariadenia Rady (ES) č. 85/2006 zo 17. januára 2006, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz chovaného lososa s pôvodom v Nórsku (Ú. v. EÚ L 15, s. 1) — Zaradenie do položky 0303220015 (ostatné, mrazený chovaný losos) alebo položky 0511911000 (rybací odpad) na účely uloženia antidumpingového cla — Mrazené chrbtové kosti z chovaného lososa atlantického získané po filetovaní rýb
   
      Výrok rozsudku
   
   Kombinovaná nomenklatúra Spoločného colného sadzobníka tvoriaca prílohu I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením Komisie (ES) č. 1719/2005 z 27. októbra 2005, sa má vykladať v tom zmysle, že mrazené chrbtové kosti z chovaného lososa atlantického (Salmo salar), ktoré sa získajú po filetovaní rýb, treba zaradiť pod kód KN 0303 22 00 za podmienky, že tovar je v čase preclenia spôsobilý na ľudskú konzumáciu, čo prislúcha overiť vnútroštátnemu súdu.
   
      (1)  Ú. v. EÚ C 92, 12.4.2008.